**Se godt ud!**

**Ser du stjerner i forruden, når du kører om natten, er den formentlig slidt ned**

- At en bilforrude på et tidspunkt er blevet så slidt, at den bør udskiftes, er der faktisk en del, der ikke tænker nærmere over, fortæller autoglarmester Flemming Wifstrand, HW Autoruder i Valby.

- Men sagen er, at ruden bliver slidt ligesom alt andet på bilen. Udsynet bliver langsomt dårligere, så ruden på et tidspunkt kan udgøre en reel sikkerhedsrisiko, men da det sker gradvist, vænner bilisten sig til det. Slidtagen oplever bilisten typisk ved nattekørsel, hvor lyset fra en modkørende bil kan få forruden til nærmest at eksplodere i en mindre stjernehimmel eller ved en lavthængende sol.

**Kan medføre kørselsforbud**

- En nedslidt forrude kan i nogle tilfælde være direkte ulovlig, og bilen vil derfor ikke kunne gå gennem syn. I Tyskland kan man endog risikere at få forbud mod at køre videre, hvis ruden efter politiets skøn er slidt eller revnet - en lidt sur start på ferie- eller indkøbsturen.

- Slidtagen skyldes småpartikler som støv, grus og sandkorn, der hele tiden rammer den, og som gnides mod ruden af vinduesviskerne. Derfor er det en god idé engang imellem at få ruden tjekket hos den lokale autoglarmester eller mekaniker. Som tommelfingerregel bør en bilejer udskifte forruden efter 100.000 km’s kørsel, da den så vil være godt slidt. Den kan også være ramt af stenslag, som er ulovligt, hvis det sidder i førerens synsfelt, men uanset hvor det sidder, bør det repareres med det samme for ikke at gøre ruden svagere. Stenslag kan repareres med en speciel teknologi på 15 minutter; dog er det ikke muligt at forhindre et mindre genskin fra reparationen.

**Nu kun ét mærke**

- Jeg har været i branchen i mange år og har valgt kun at føre det mærke, jeg kan stå 100 procent inde for, nemlig Pilkington. Glaskvaliteten er i top, og pasformen perfekt uanset bilmodel. Kvalitetsniveauet understreges også af, at Pilkington er primær leverandør til bilfabrikkerne.

- Det vellykkede slutresultat afhænger dog ikke kun af rudens kvalitet. Da bilruder i dag udgør en del af bilens konstruktion, er det nemlig også vigtigt, at ilægningen og limningen varetages af en professionel, fordi en dårligt udført limning meget vel kan medføre, at den nyindsatte forrude slår revner. Derfor kan det altid betale sig at gå til en autoriseret fagmand.

- Vi udskifter forruden hurtigt, da vi får friske ruder fra Pilkingtons lager i Glostrup flere gange dagligt, slutter Flemming Wifstrand og inviterer bilejerne til at få tjekket forruden gratis hos ham.

**Billedtekst:**

*Autoglarmester Flemming Wifstrand opfordrer samtidig bilisterne til at få tjekket forruden gratis og uforpligtende på hans værksted på Gl. Køgelandevej 135, 2500 Valby*

*Der kan være uhyggelig stor forskel på en slidt forrude og en, der er i orden*